Mikko Pohjola

Mikko Pohjola (s. 1981) on suomalainen laulaja ja lauluntekijä, jonka tunnetuimpia kappaleita ovat ”Paikkani tiedän”, ”Et nää” ja ”Sängyn reunalla”. Pohjola on syntynyt Kuhmossa, josta hän perheineen muutti Ouluun ollessaan kolmevuotias. Sittemmin hän on muuttanut Helsinkiin.

Ennen varsinaista uraansa Pohjola keikkaili trubaduurina sekä laulajana eri coverbändeissä. Pohjola sai levytyssopimuksen Universal Musicin kanssa yhtiöön lähettämänsä demon perusteella. Universal julkaisi Pohjolan esikoisalbumin Menkää te, minä jään 16. helmikuuta 2011. Albumilta julkaistiin neljä singleä, joista ”Paikkani tiedän” kävi useiden radiokanavien kymmenen soitetuimman kappaleen joukossa. Kolmas single ”Et nää” oli parhaimmillaan radiokanavien neljänneksi soitetuin kappale alkukesästä 2011.

Vuosina 2012–2013 hän julkaisi kolme singleä, jotka eivät saaneet mainittavaa menestystä. Joulukuussa 2013 julkistettiin tieto, että Pohjola kilpailee seuraavan vuoden Uuden Musiikin Kilpailussa kappaleellaan ”Sängyn reunalla”. Kappale sijoittui koko kilpailun toiseksi saaden viimeisessä finaalissa 19,48% annetuista äänistä. ”Sängyn reunalla” sisältyi marraskuussa 2016 julkaistulle Pohjolan toiselle studioalbumille Katkeran laulu.

Pohjolan esittämä versio Kolmas Nainen -yhtyeen ”Hyvää ja kaunista” -kappaleesta oli vuosina 2016–2018 Ylen Uusi päivä -televisiosarjan tunnuskappaleena.

Pohjola on mukana näyttelijänä Meri Oulun kesäteatterin Sinä olit tähti -musiikkikomediassa kesällä 2021.

 Julkaisut 




 Muille tehtyjä kappaleita 
Julkaisu-vuosi  Nimi  Esittäjä  Tekijät 2015 ”Jotain pysyvää”  Mitra  Mikko Pohjola (säv., san.), Patric Sarin (säv.)2016 ”AAAA”  Elastinen feat. Robin  Jukka Immonen (säv.), Kimmo Laiho (säv., san.), Robin (säv., san.),Thomas Kirjonen (säv.), Matias Meller (säv.), Mikko Pohjola (san.) ”Jäätyy”  Lucas  Janne Huttunen (säv., san.), Mikko Pohjola (säv., san.) 2021 ”Syntinen”  Joel Herttua  Joel Mäkinen (säv., san.), Tuomas Wäinölä (säv., san.), Mikko Pohjola (san.)

 Lähteet 

 Aiheesta muualla 
 Mikko Pohjolan viralliset kotisivut 

Luokka:Suomalaiset laulajat
Luokka:Suomalaiset lauluntekijät
Luokka:Vuonna 1981 syntyneet
Luokka:Elävät henkilöt